# Ron Perlman

Ron Perlman (Washington Heights, Manhattan, Nova York, 13 d'abril de 1950) és un actor de cinema i televisió estatunidenc.
La seva filmografia principal inclou títols com La Guerre du feu (1981), The Ice Pirates (1984), El nom de la rosa (1986), Sleepwalkers (1992), Cronos (1993), Doble joc (1993), La Cité des enfants perdus (1995), L'últim sopar (1995), L'illa del Dr. Moreau (1996), Alien Resurrection (1997), Titan A.E. (2000), Enemic a les portes (2001), Blade II (2002), Star Trek: Nemesis (2002), Hellboy (2004), In the Name of the King (2007), Hellboy II: L'exèrcit daurat (2008), Outlander (2008), L'Esperit del Bosc (2008), Tangled (2010), Season of the Witch (2011), Conan the Barbarian (2011) i Pacific Rim (2013).
També ha treballat en diverses sèries de televisió, com La Bella i la Bèstia (1987-1989), on interpretava al costat de Linda Hamilton a Vincent, paper pel qual va guanyar un Globus d'Or.

## Biografia

Ron Perlman va néixer en el si d'una família jueva, fill d'una treballadora de l'ajuntament novaiorquès i d'un tècnic d'electrodomèstics que també, com a músic de jazz, va arribar a tocar la bateria amb Artie Shaw.
A l'Institut ja estava interessat per la interpretació, i explica que el seu pare, en veure'l actuar en una versió musical de Guys and Dolls, li va «donar permís per a ser actor». Conclosos els seus estudis a l'institut George Washington novaiorquès, on va començar a representar obres de teatre, Ron va estudiar interpretació al City College de Nova York i a la Universitat de Minnesota.
El seu primer paper com a intèrpret cinematogràfic va ser en La recerca del foc (1981), on interpreta un troglodita en una adaptació de la novel·la de J.-H. Rosny que va ser dirigida per Jean-Jacques Annaud, un autor francès. Annaud va tornar a requerir Perlman per a les seves pel·lícules El nom de la rosa (1986) i Enemic a les portes (2001). L'any de l'estrena d'A la recerca del foc, pel·lícula idònia per al singular físic de Ron, va contreure matrimoni amb la dissenyadora de bijuteria i complements Opal Perlman, amb qui té dos fills, un noi i una noia.

## Cinema

| 1981: La recerca del foc (La Guerre du feu) 1984: The Ice Pirates 1986: El nom de la rosa (Der Name der Rose) 1992: Somnàmbuls (Sleepwalkers) 1993: Cronos 1993: Doble joc (Romeo Is Bleeding) 1995: La ciutat dels nens perduts (La Cité des enfants perdus) 1995: L'últim sopar (The Last Supper) 1995: Xamba, un gos molt humà (Fluke) 1996: L'illa del Doctor Moreau (The Island of Dr. Moreau) 1997: El príncep valent (Prince Valiant) 1997: Alien: Resurrection 2000: Titan A.E. 2001: Enemic a les portes (Enemy at the Gates) 2002: Blade II 2002: Star Trek: Nemesis 2003: Looney Tunes: De nou en acció (Looney Tunes: Back in Action) 2003: Absolon 2004: Hellboy 2005: Desapareguts a Amèrica (Missing in America) | 2007: In the Name of the King 2008: Hellboy II: L'exèrcit daurat (Hellboy II: The Golden Army) 2008: Outlander 2008: L'esperit del bosc (Espíritu del bosque) 2008: In the Name of the King: A Dungeon Siege Tale 2010: Tangled 2011: Season of the Witch 2011: Conan the Barbarian 2013: The Great War 2013: Run with the Hunted 2013: Pacific Rim 2013: Percy Jackson: Sea of Monsters (veu) 2014: Tbilisi, I Love You 2014: 13 Sins 2014: Before I Disappear 2014: Kid Cannabis 2014: Poker Night 2015: Moonwalkers 2015: Stonewall 2016: Chuck 2016: Bèsties fantàstiques i on trobar-les (Fantastic Beasts and Where to Find Them) 2017: Sergio and Sergei 2017: Pottersville 2018: Asher 2022: Pinotxo (Pinocchio) |

## Guardons

Premis
* 1989: Globus d'Or al millor actor en sèrie dramàtica per La Bella i la Bèstia
* 2018: Premi Màquina del Temps, al Festival de Cinema de Sitges.
Nominacions
* 1988: Primetime Emmy al millor actor en sèrie dramàtica per La Bella i la Bèstia
* 1989: Primetime Emmy al millor actor en sèrie dramàtica per La Bella i la Bèstia

## Referències

* 1 2 «Harry Potter Spinoff 'Fantastic Beasts' Casts Ron Perlman (Exclusive)» (en anglès). Hollywood Reporter.
* ↑ «Ron Perlman Film Reference biography». Filmreference.com. [Consulta: 28 març 2014].
* ↑ Perlman, Ron. Easy Street (the hard way) : a memoir (en anglès). Boston, MA: Hachette Books, 2014, p. 328. ISBN 978-0-306-82344-2.
* ↑ Fessenden, Larry. «Ron Perlman on Becoming an Actor» (vídeo) (en anglès). Glass Eye Pix, 18 juliol 2008.
* ↑ Armadàs, Joan Ramon «“Qualsevol amb dos dits de front voldria ser el puto Hellboy”». El cinèfil, 03-04-2019.
* ↑ Gorina, Alfons. «Ron Perlman: "Jean-Jacques Annaud ha fet sortir sempre el millor de mi"» (àudio). La finestra indiscreta. Ràdio Catalunya, 06-04-2019. [Consulta: 6 maig 2020].
* ↑ Ron Perlman a Behind the voice actors (anglès)
* ↑ Francesc, Pere «Ron Perlman recull el Premi la Màquina del Temps del Festival de Sitges». Eix Diari [Consulta: 6 maig 2020].